Pèirasusnauta

PèirasusnautaDomergue Sumien : Questions de lenga occitana — https://opinion.jornalet.com/1445Pierre Bonnaud : Nouveau dictionnaire général français-auvergnat (1999) — https://i.imgur.com/5TbPBCX.jpg (en francés Pierre-sur-Haute) () es lo poen culminant daus monts de Forés, dinc le Massís Central, au limit daus departaments de Léger (Sauvain) e dau Puèi de Doma (Job). Es maitot le poen culminant dau departament de Léger. 

Sus son som son installats una estacion militara de ràdio, un radar de l'aviacion civila e de moiens de comunicacion civils. Sus son flanc se tròba l'estacion d'esquí de Chalmasèl.

 Geografia 
 Geologia 
Pèirasusnauta es una montanha compausada de ròchas de gneiss e de granit, ròchas vestigis d'una anciana chadena de montanha espelida au Paleozoïc fa 300 millions d'annadas. Aqueste ancian relèu ercinian s'es puèi planejat au Mesozoïc en rason de l'erosion, per faire apareisser un relèu tabulari. En seguida dau plejament aupin, los monts de Forés foguèron rejovenits de falhas son espelidas, e aqueste blòt granitic foguèt soslevat (horst). Pèirasusnauta n'es le poen culminant.

 Clima 
Le clima daus monts de Forés se caracteriza per la preséncia de la burla, vent de nòrd formant d'importants combles  e explicant l'abséncia de vegetacion sus la planesas sommitalas, e per de niòlas frequentas (132 jorns l'an) ocasionant de gibre. 

La pluviometria annadièra sus Pèirasusnauta es superiora a , e demòra establa tot l'an, contrariament au poens bas dau massís ont l'ivèrn es pus sèc. Au som, lo nombre de jorns moien per an ont la temperatura es negativa es pròche de 200 e pus de 100 jorns sens desgèl. La darreriá demòra doça e l'ivèrn empeuta generalament sus la prima : abriau es pus rigorós que novembre.  La data de la promèira nèu demòra pron chamjanta .

 Flòra 

La flòra de Pèirasusnauta es compausada de landas e de pelencs d'altitud, que s'estendon sus aperaquí , au delà de  d'altitud apelats Nautas Chaumas, ont se tròban de chasals isolats coma per exemple los masucs de la Richarda o las jaçariás de la Crotz dau Fossat, au sud de Pèirasusnauta o encara las jaçariás de Colleigne au sud-èst. L'estatge inferior dau som es format per de pinedas e de bòscs de conifèrs relativament dens. 

Una part d'aqueles espacis es classada coma zona naturala d'interès ecologic, faunistic e floristic e coma site Natura 2000.

 Vias d'accès 

Le suc de Pèirasusnauta es accessible en partir dau còl dau Beal per la rota que mena a l'estacion militara. Son accès es autorizat aus passejaires mas demòra pasmens enebit aus veïculs motorizats civils sens autorizacions.

Le chaminon pedestre GR 3, promier Chamin de granda escorreguda balizat en França, passa tanben per lo som dins sa seccion entre Chabralòcha (44,3 km) e Sent Anteni (21,8 km). Son accès pus pròche de Pèirasusnauta per la rota, es tanben le còl dau Beal (4 km de distància). 

Le suc es  tanben deservit per un remontador. A la partença de l'estacion de Chalmasèl (), le telesètge de las Jaçariás (que fonciona estiu coma ivèrn), mena los passejaires sus le Plan de las Granjas a  au pè de la calòta susnauta au tèrme d'un trajècte de 2 km. D'ailà, un chaminon permet de passar los  174 m de desnivelat restant. L'ivèrn, los esquiaires pòdon tanben prene le telesquí de Pèirasusnauta qu'arriba a 250 m au nòrd oèst dau som a  d'altitud.

 Panorama 

Dau som, e per temps bèl, òm pòt apercebre los Aups, lo Plom dau Cantal, los monts Dòr e le puèi de Doma.

 Activitas ivernalas 
 Esquí aupin 

Sus lo versant èst de Pèirasusnauta, costat departament de Léger, se tròba lo domeni esquiable de Chalmasel. L'estacion dispausa de 11 quilomètres de pistas de davalada deservidas per un telesètge desembregadable e 7 telesquís. Le domeni culmina a proximitat dirècta dau som e altèrna entre bòsques e landas d'altituds sauvatjas (las Nautas Chaumas) entre  e  d’altitud.  Es equipat de 90 canons de nèu.

L'estacion d'esquí es a 1 ora de las aglomeracions de Sant Estève, de Clarmont Ferrand e de Roanne e a 2 oras de Lion.

 Snowkite 
Las planesas nudas de Pèirasusnauta son propicis a la practica dau snowkite de per son relèu desgatjat, verge de tota vegetacion e son exposicion a la burla, un vent dau nòrd que bufa l'ivèrn en Auvèrnhe. 

Le snowkite es lo pendent dau kitesurf en espòrt d'ivèrn ; le pòst de surf essent remplaçat dins aquesa disciplina per un snowboard o d'esquís. L'accès es possible dempuèu la estacion de Chalmasèl per le telesètge de las Jaçariás o le còl dau Beal.

 Estacion militara e hertziana 

Lo som de Pèirasusnauta es cofat d'emetors de difusion hertzians e d'una basa militara bastida per l'OTAN en 1961 durant la Guèrra Freja. 

La tor subremontada d'una estructura esferica, largament vesedoira dempuèi la plana de Forés, es un relais hertzian civil qu'aperten a Télédiffusion de France.

La crotz de Pèirasusnauta, marcant lo som de Léger, a  d'altitud, es situada dinc l'encencha d'aquela basa dins la part de l'estacion dependenta de la comuna de Job IGN - réseau Géodésique Français, site 6317901.

 Veire tanben 

 Las Nautas Chaumas
 Estacion d'esquí de Chalmasel
 Pargue naturau regionau Liuradés-Forés
 Estacion hertziana militara de Pèirasusnauta
 Monts de Forés

 Nòtas e referéncias 

Categoria:Som de Léger
Categoria:Som dau Puèi de Doma
Categoria:Trescòl d'un departament francés